Guillermo Fernández Vara
Guillermo Fernández Vara (Olivença, 6 otubri de 1958) es un políticu estremeñu. Dendi 2007 a 2011 hue presienti la Junta d'Estremaúra, i de nuevu dendi 2015.

Via 
Estuvu a estúdial nel colegiu los jesuitas de Villafranca los Barrus. Alogu estudió medecina ena Nuversidá de Córduba i llegó a la política entrandu al partiu Alianza Popular. Trebajó posteriormenti ena Nuversidá de Valéncia. En 1988 golvi a la su tierra i s'afilia nel PSOE d'Estremaura, escomençandu a ocupal puestus nel gobiernu (Consejeru de bienestal social entri 1996 i 1999, i alugu consejeru de saniá i consumu hata 2007). Endespues la renuncia de Juan Carlos Rodríguez Ibarra se presenta a las elecionis de 2007 i venci, llegandu a la presiéncia. Dendi 2008 tamien es Secretariu General el PSOE estremeñu. Golvió a presental-si a las elecionis de 2011, perdiendu-las frenti al candidatu del Partido Popular, José Antonio Monago, que hue envestiu nuevu presienti. En 2015 el PSOE hue el partíu más votau, a consegul 30 escañus. El 4 de júliu Guillermo Fernández Vara es investíu de nuevu presienti.

Referencias 

Políticus estremeñus